[{"text_idx": "#000001", "text": "Euskal Herriko goma gaineko sokatira txapelketako jardunaldia jokatu zuten larunbat arratsaldean Erandion. Gizonezkoen 600 kiloko kategorian bigarren jardunaldia izan zen eta emakumezkoen 500 kiloko mailan aurreneko saioa jokatu zuten."}, {"text_idx": "#000002", "text": "Gizonezkoen 600 kiloko jardunaldian, Beti Gazte nagusitu zen tiraldi guztiak irabazita eta ondorioz datorren larunbatean Pobesen (Araba) jokatuko den finalerako txartela lortu zuten lesakarrek. Beraiekin batera, Gaztedi, N\u0303apurrak, Goiherri, Ibarra eta Amaiur sailkatu ziren finalerako. 11 puntu pilatu zituen Beti Gaztek bigarren jardunaldi honetan, bigarren Gaztedi izan zen (10 puntu), eta podiuma N\u0303apurrak osatu zuen (9 puntu)."}, {"text_idx": "#000003", "text": "Bigarren jardunaldiko sailkapena honela gelditu zen:"}, {"text_idx": "#000005", "text": "Euskal Herriko Sokatira txapelketaren egutegia"}, {"text_idx": "#000006", "text": "-Otsailaren 12an jokatuko dute gizonezkoen 600 kiloko hirugarren eta azken jardunaldia eta emakumezkoen 500 kiloko bigarrena, oraindik zehaztu gabe dagoen herrian."}, {"text_idx": "#000007", "text": "-Otsailaren 19an, txapelketa mistoa (580 kilo) lehiatuko da egun bakarrean, Ibarran."}, {"text_idx": "#000008", "text": "-Otsailaren 26an, azkenik, emakumezkoen 500 kiloko hirugarren eta azken jardunaldiaz gain, gizonezkoen 560 kiloko txapela jokatuko da egun bakarrean Ibarran."}, {"text_idx": "#000011", "text": "Gaztedi A taldeak irabazi du Euskadiko 640 kiloko sokatira txapelketa"}, {"text_idx": "#000012", "text": "Lehiaketako hiru jardunaldietan bere nagusitasuna erakutsi ondoren, Gaztedi A taldeak txapela janztea lortu du"}, {"text_idx": "#000013", "text": "640 kiloko Euskadiko Sokatira txapelketako bigarren jardunaldia lehiatu da"}, {"text_idx": "#000014", "text": "Gaztedi A taldea nagusitu zen berriro eta horrek sailkapen orokorreko lehen postuan jarraitzea ahalbidetu zion"}]